Herrie oor beplande beeld van Diana | Netwerk24
Herrie oor beplande beeld van Diana
Deur Arlene Prinsloo 04 Desember 2016 18:12
Poul R. Weile se beplande beeld van Diana, prinses van Wallis. Foto: Twitter
’n Beplande beeldhouwerk van Diana, prinses van Wallis, op Trafalgarplein in Londen het nie net die kunswêreld aan die gons nie.
Die Deense beeldhouer Poul R. Weile beplan om die beeld te finansier deur skarefinansiering en benodig sowat £430 000 (sowat R7,6 miljoen).
Die beeldhouer beplan om sodra hy die nodige geld bekom het die regte roete te volg om die beeld op Trafalgarplein in Londen uit te stal.
Behalwe dat Diana as ruiter uitgebeeld sal wees, op die rug van ’n perd, sal die perd op ’n motorwrak gemonteer wees. Diana het nooit van perdry gehou nie.
Diana is op 31 Augustus 1997 ernstig beseer in ’n motorongeluk in Parys en is ure ná die ongeluk in ’n hospitaal oorlede. Die bestuurder van die motor, Henri Paul, en Dodi Fayed, Diana se kêrel in daardie stadium, is in die ongeluk dood. Net ’n lyfwag het die ongeluk oorleef, maar kan tot vandag toe niks van die ongeluk onthou nie.
Deel van Kensington-paleis se planne om die 20ste herdenking van Diana se dood te herdenk, is die skep van ’n wit tuin by die paleis, asook ’n uitstalling van haar mees ikoniese uitrustings.
— The Peoples Princess (@LadyDiProject) December 2, 2016
Poul was #inspired of this #beautiful blue dress, #LadyDi wears on the left picture. #ThePeoplesPrincess #Fashion #Art #Trending pic.twitter.com/5ivLmzzdZB
— The Peoples Princess (@LadyDiProject) November 22, 2016
At Kunstgießerei & Galerie Flierl again. Lady Di is now in one solid piece, ready to get polished and patinated. #ThePeoplesPrincess #LadyDi #LadyDiProject #Berlin #Art #Sculpture
A photo posted by The People's Princess (@peoples_princess) on Nov 16, 2016 at 6:18am PST